3. ΕΚΚΛΗΣΙΕΣ ΤΟΥ ΧΩΡΙΟΥ

ΕΚΚΛΗΣΙΑ ΑΓΙΟΥ ΓΕΩΡΓΙΟΥ

Η εκκλησία χτίστηκε το 1610 και είναι μία από τις παλιότερες εκκλησίες του χωριού. Ιδιαίτερο χαρακτηριστικό αποτελούν οι σπάνιες, αχρονολόγητες και ολόπλευρες τοιχογραφίες. Η εκκλησία βούλιαξε το 1887 και μετακινήθηκε ολόκληρη χωρίς να υπάρχει καμία ζημιά.

ΕΚΚΛΗΣΙΑ ΑΓΙΟΥ ΔΗΜΗΤΡΙΟΥ

Ο πολιούχος του χωριού είναι ο Άγιος Δημήτριος, του οποίου το όνομα έχει δοθεί στην κεντρική εκκλησία του χωριού. Η εκκλησία αυτή χτίστηκε το 1900 στην κεντρική πλατεία ,την οποία στολίζουν 10 αιωνόβια πλατάνια.

ΕΚΚΛΗΣΙΑ ΑΓΙΑΣ ΒΑΡΒΑΡΑΣ

Στις εκκλησίες των Αγράφων τελευταία προστέθηκε και η εκκλησία της Αγίας Βαρβάρας, στον ομώνυμο λόφο. Σε αυτόν το λόφο, που είχε το όνομα της Αγίας, στήθηκε το γλυπτό ομοίωμα του Ήρωα του χωριού, Κατσαντώνη.